เรื่องร้องเรียน: ขายของบนถนนเลย ช่วงหลัง 3 ทุ่ม จะกลับมาขายมั่วซัว เหมือนเดิมแล้วครับ
การดำเนินการของเจ้าหน้าที่: ฝ่ายเทศกิจ ได้จัดกำลัง จนท.เทศกิจสายตรวจชุดกลางคืน ลงพื้นที่ดำเนินการกวดขันผู้ค้าที่ลักลอบนำสินค้ามาวางจำหน่ายบริเวณทางเดินเท้า ถนนอัษฎางค์ จนท.สายตรวจได้ประชาสัมพันธ์ผ่านเครื่องขยายเสียงจากรถสายตรวจ "ห้ามนำสินค้ามาวางจำหน่ายบริเวณถนนอัษฎางค์โดยเด็ดขาด และหากพบการฝ่าฝืนจะดำเนินการจับปรับและอายัดของกลางนำส่ง สนข.พระนคร" และได้จัด จนท.เทศกิจ เดินเท้ากวดขันและประชาสัมพันธ์เช่นเดียวกับที่ประกาศจากรถสายตรวจ พร้อมทั้งกวดขันการจำหน่ายสินค้าบนทางเท้า         - ผลการกวดขัน พบเจอผู้ค้าฝ่าฝืนจำนวนหนึ่ง ที่นำของเก่ามาวางจำหน่าย ซึ่งสินค้าที่นำมาจำหน่ายส่วนใหญ่เป็นของเก่าที่ไม่มีราคา เป็นส่วนใหญ่          -ดังนั้น จึงให้ผู้ค้าดำเนินการจัดเก็บสินค้าให้เรียบร้อย และตักเตือนห้ามนำมาวางจำหน่ายอีก กรณีพบการฝ่าฝืนจะดำเนินการตามอำนาจหน้าที่ ทั้งนี้จะได้ดำเนินการกวดขันอย่างต่อเนื่องต่อไป
ความเห็นของผู้แจ้ง: ขอบคุณครับ ถ้าเขาขาย ขอให้ขายในซอยแทนนะครับ
พื้นที่: แขวงศาลเจ้าพ่อเสือ เขตพระนคร กรุงเทพมหานคร